钦定古今图书集成/明伦汇编/氏族典/第472卷 > 蔡卞
## 钦定古今图书集成/明伦汇编/氏族典/第472卷 > 蔡卞

按《宋史蔡京传》：“京弟卞，字元度，与京同年登科，调江
阴主簿。元丰中，张璪荐为国子直讲，擢起居舍人，拜
中书舍人，进给事中。哲宗立，迁礼部侍郎，使于辽。还，
以龙图阁待制知宣州，徙江宁府，历迁尚书左丞。专
托绍述之说，上欺天子，下胁同列，凡中伤善类，皆密
疏建白，然后请帝亲札付外行之。章惇虽钜奸，然犹”
在其术中。徽宗即位，谏官陈瓘、任伯雨、御史龚夬疏
其兄弟奸恶，贬少府少监、分司池州。才逾岁，起知大
名府，徙扬州。召为中太乙宫使，擢知枢密院。妖人张
怀素败，卞素与之游，坐降职，拜昭庆军节度使，易节
镇东。政和末，谒归上冢，道死，谥文正。